Norrøna Sport

Norrøna Sport AS er en norsk ryggsekk- og klesprodusent. Selskapet ble stiftet 29. april 1929 av Jørgen Jørgensen, og har forretningskontor på Lysaker. Bedriften har vært drevet av familien siden 1929. Jørgen Jørgensen (født 1973) er fjerde generasjon. Hovedkontoret er på Lysaker. I 2024 var omsetningen rundt 750 millioner kroner. Norrøna har etter 2000 opprettet en del egne utsalg (merkebutikker) blant annet i Oslo, Bærum og Stavanger. Selskapet er 100% eid av selskapet Arktis Holding AS.

 Historie 
I 1929 begynte friluftsmannen Jørgen Jørgensen jakten på friluftsutstyr som kunne tåle det tøffe været og naturen i Norge. Det begynte med enkle nyskapinger som lærremmer, lerretssekker og bomullsbekledning for friluftsliv. Han etablerte fabrikk i Asker og merket klærne "J.J. Norrøna" med logo fra Birkebeinerne etter Knut Bergsliens kjente motiv. 

I 1972 utviklet Norrøna fjelltunnelteltet. 

I 1977 ble Norrøna den første europeiske bedriften som tok i bruk Gore-Tex-stoff. 

I 1973 lanserte Norrøna Stedind-ryggsekken ment for klatring. I 1979 lanserte Norrøna det standardiserte, justerbare bæresystemet for ryggsekker. I 1980 ble Stetind-ryggsekken oppdatert med et anatomisk bæresystem.

I 1973 lanserte Norrøna storsekken Hadeng La ment for ekspedisjon. Ved siden av Hadeng LA 2200 ble Norrrøna Beito 3000 introdusert, hvilket var en variant uten egen bunnlomme for sovepose, men istedet direkte festing til rammens lastehylle. Senere ble Norrøna Recon Pack introdusert, som deler samme ramme og bæresystem med de to forannevnte. Blant disse storsekkene hadde Beito 3000 minst volum og Hadeng La størst volum, med Recon Pack imellom. Rundt 1990-tallet ble disse modellene oppdatert med anatomisk utformet pakkramme og polstret bæresystem. Beito ble etter en stund tatt av markedet, mens Hadeng La ble solgt ved siden av Recon Pack frem til tidlig på 2000-tallet (da Recon Syncroflex overtok).

På 1990-tallet utviklet Norrøna den originale Recon Pack 125 L pakkrammesekken som ble tatt i bruk av enkelte avdelinger i det norske forsvaret. De tidlige utgavene hadde sidelommer som festet til hovedposen med knapper, men det kom snart en oppgradert utgave hvor knappene var byttet ut med glidelås. Forsvaret la produksjonen av dette designet ut på anbud, og en slik «kopi» har siden blitt produsert av Cato Ringstad for det norske forsvaret, og brukes i dag i aktiv tjeneste i forsvarets jegeravdelinger. Kopien har fått navnet «jegersekk med ramme» ettersom Norrøna eier merkenavnet Recon Pack. Sekken Chevalier Reindeer regnes også for nær sagt å være en kopi av Recon Pack. Den finske militærsekken Sarma TST RP80 Recon PackSärmä TST RP80 recon pack assembly and adjustment - Varusteleka.com har også en veldig lignende konstruksjon.

I 2003 lanserte Norrøna en oppdatert sivil utgave av Recon-sekken kalt Recon Syncroflex 125 L (noen ganger stavet Synkroflex), blant annet oppgradert med roterende hoftebelte, også utviklet i samarbeid med Forsvaret. Recon Sycroflex mottok det samme året prisen «merket for god design» av Norsk Designråd.

Jørgen Jørgensen Norrøna Sportsartikler hadde lokaler i andre etasje i Grensen 7 i Oslo.Knut Are Tvedt (red): Oslo byleksikon, Kunnskapsforlaget 2010, side 210 og 397, ISBN 978-82-573-1760-7

Alfa Sko A/S som kjøpte Norrøna skofabrikk i 1996 bruker også «Norrøna» på sine produkter.

 Markedsføring 
I likhet med mange andre klesprodusenter bruker Norrøna kjente personer til å promotere sine produkter, blant andre Børge Ousland, Christine Hargin, Andreas Wiig, Even Sigstad, Martin Blom, Robert Caspersen, Magnus Midtbø, Tobi Tritscher, Asbjørn Eggebø Næss og Johanne Killi

Referanser

 Eksterne lenker 



Kategori:Norske tekstilbedrifter
Kategori:Klesprodusenter
Kategori:Norske sportsutstyrprodusenter
Kategori:Selskaper etablert i 1929